
Έκτακτο Δελτίο Επιδείνωσης Καιρού & Οδηγίες Αυτοπροστασίας

Σύμφωνα με την επικαιροποίηση του Έκτακτου Δελτίου Επιδείνωσης Καιρού που εκδόθηκε τη Δευτέρα 12 Οκτωβρίου 2026 από την Εθνική Μετεωρολογική Υπηρεσία (ΕΜΥ), προβλέπεται επιδείνωση του καιρού σήμερα Τρίτη (13-10-2026) και αύριο Τετάρτη (14-10-2026). Αναμένονται ισχυρές βροχές και καταιγίδες σε αρκετές περιοχές, κυρίως θαλάσσιες και παραθαλάσσιες, οι οποίες πιθανόν να συνοδεύονται από τοπικές χαλαζοπτώσεις. Παράλληλα, προβλέπονται πολύ θυελλώδεις βορειοανατολικοί άνεμοι στο Αιγαίο.
Πρόγνωση Φαινομένων
· Βροχές & Καταιγίδες: Κατά τόπους ισχυρά φαινόμενα στη δυτική και νότια Πελοπόννησο από τις πρωινές ώρες έως αργά το απόγευμα της Τρίτης.
· Θυελλώδεις Άνεμοι: Βορειοανατολικοί άνεμοι εντάσεως 8 με 9 μποφόρ (και πρόσκαιρα τοπικά έως 10 μποφόρ) θα πνέουν αρχικά στο βόρειο Αιγαίο και βαθμιαία στο κεντρικό, από το βράδυ της Τρίτης έως αργά τη νύχτα της Τετάρτης.

Οδηγίες Προστασίας (Πολιτική Προστασία)
Το Αυτοτελές Τμήμα Πολιτικής Προστασίας Δήμου Μονεμβασίας συνιστά στους πολίτες να είναι ιδιαίτερα προσεκτικοί και να λάβουν μέτρα αυτοπροστασίας:

1. Σε περίπτωση έντονων βροχοπτώσεων & πλημμυρικών φαινομένων
· Πριν τη βροχόπτωση: Βεβαιωθείτε ότι τα φρεάτια έξω από το σπίτι σας δεν είναι φραγμένα και ότι οι υδρορροές λειτουργούν κανονικά.
· Μετακινήσεις: Περιορίστε τις μετακινήσεις σας και αποφύγετε την εργασία ή την παραμονή σε υπόγειους χώρους.
· Αν βρίσκεστε σε κτίριο: Εγκαταλείψτε αμέσως υπόγειους χώρους και μετακινηθείτε σε ασφαλές, υψηλότερο σημείο.
· Αν βρίσκεστε σε εξωτερικό χώρο:
· Μην διασχίζετε χειμάρρους πεζή ή με αυτοκίνητο.
· Μείνετε μακριά από ηλεκτροφόρα καλώδια.
· Εγκαταλείψτε το αυτοκίνητό σας αν έχει ακινητοποιηθεί, καθώς ενδέχεται να παρασυρθεί ή να πλημμυρίσει.
· Μην πλησιάζετε σε περιοχές όπου έχουν σημειωθεί κατολισθήσεις ή πτώσεις βράχων.
· Μείνετε μακριά από περιοχές που έχουν πλημμυρίσει, καθώς τα νερά ενδέχεται να είναι μολυσμένα ή να κρύβουν κινδύνους (σπασμένα οδοστρώματα, λασποροές, επικίνδυνες κλίσεις).
· Οδήγηση/Βάδισμα σε πλημμυρισμένες περιοχές:
· Προσπαθήστε να βρείτε σταθερό έδαφος και αποφύγετε τα ρέοντα ή λιμνάζοντα νερά (ενδέχεται να αποτελούν αγωγούς ρεύματος λόγω υπογείων καλωδίων).
· Αν βρεθείτε μπροστά σε πλημμυρισμένο δρόμο, σταματήστε και αλλάξτε κατεύθυνση.
· Προσέξτε να μην εμποδίζετε τα συνεργεία διάσωσης.
ΠΡΟΣΟΧΗ ΣΤΙΣ ΙΡΛΑΝΔΙΚΕΣ ΔΙΑΒΑΣΕΙΣ!
Σε σημεία όπου ο δρόμος διασταυρώνεται με χειμάρρους χωρίς γέφυρα (τσιμεντόστρωση), ο κίνδυνος ατυχήματος ή απώλειας ζωής κατά τη διέλευση είναι πολύ υψηλός. Μην επιχειρείτε ποτέ τη διέλευσή τους κατά τη διάρκεια εκδήλωσης έντονων φαινομένων.

2. Σε περίπτωση καταιγίδας & έντονης κεραυνικής δραστηριότητας
· Αν βρίσκεστε στο σπίτι:
· Ασφαλίστε πόρτες, παράθυρα και αντικείμενα που μπορεί να παρασυρθούν από τον άνεμο.
· Μην κρατάτε ηλεκτρικές συσκευές ή σταθερό τηλέφωνο. Αποσυνδέστε την τηλεόραση από την κεραία και το ρεύμα.
· Αποφύγετε την επαφή με τις υδραυλικές σωληνώσεις (κουζίνα, μπάνιο), καθώς είναι αγωγοί ηλεκτρισμού.
· Αν βρίσκεστε στο αυτοκίνητο:
· Ακινητοποιήστε το στην άκρη του δρόμου, μακριά από δέντρα ή καλώδια.
· Ανάψτε τα φώτα έκτακτης ανάγκης (αλάρμ), κλείστε τα τζάμια και μην αγγίζετε μεταλλικά αντικείμενα μέχρι να κοπάσει η καταιγίδα.
· Αν βρίσκεστε σε εξωτερικό χώρο:
· Καταφύγετε άμεσα σε κτίριο ή αυτοκίνητο.
· Αν είστε σε δάσος, προστατευτείτε κάτω από συμπαγή κλαδιά χαμηλών δέντρων. Ποτέ μην καταφεύγετε κάτω από ψηλά δέντρα σε ανοιχτό χώρο.
· Απομακρυνθείτε από ποτάμια, λίμνες, τη θάλασσα, πυλώνες ρεύματος, φράκτες και μεταλλικά αντικείμενα.
· Αν νιώσετε τα μαλλιά σας να σηκώνονται (ένδειξη εκδήλωσης κεραυνού): Κάντε αμέσως βαθύ κάθισμα με το κεφάλι ανάμεσα στα πόδια, πετώντας οποιοδήποτε μεταλλικό αντικείμενο έχετε πάνω σας.

3. Σε περίπτωση χαλαζόπτωσης
· Προφυλαχθείτε αμέσως σε ασφαλή χώρο. Μην εγκαταλείψετε τον χώρο παρά μόνο όταν βεβαιωθείτε ότι η καταιγίδα πέρασε.

4. Σε περίπτωση θυελλωδών ανέμων
· Ασφαλίστε αντικείμενα που μπορεί να παρασυρθούν (γλάστρες, πινακίδες κ.λπ.) και στερεώστε τις διαφημιστικές πινακίδες.
· Ασφαλίστε πόρτες και παράθυρα.
· Αποφύγετε τις δραστηριότητες σε θαλάσσιες και παράκτιες περιοχές.
· Αποφύγετε τη διέλευση κάτω από μεγάλα δέντρα, αναρτημένες πινακίδες ή μπαλκόνια.
Χρήσιμες Ιστοσελίδες Πληροφόρησης
· Κατάσταση οδικού δικτύου: www.astynomia.gr (Ελληνική Αστυνομία)
· Οδηγίες πολιτικής προστασίας: civilprotection.gov.gr (Γενική Γραμματεία Πολιτικής Προστασίας)

